آمریکانین تحریم معافیتینی اوزاداجاغی ادعاسی
آمریکانین نوکلئر آنلاشما چرچیوه‌سینده ایرانلا سیویل نوکلئر ایشلر گؤرن روسیا، چین و آوروپا اؤلکه‌لرینه یئنی تحریم معافیتی اوزادیلاجاغی ادعا ائدیلیب.
واشینگتون پوست قزئتی‌نین آدلاری آچیقلانمایان آلتی حکومت نماینده‌سینه اساسلاندیردیغی خبرینه گؤره، آمریکا خزینه ناظیری استیون منوشین، باشقان دونالد ترامپا، ایرانلا سیویل نوکلئر ایشلر ائدن اؤلکه‌لره تحریم معافیتی یئتیریلمه‌سی لازیم اولدوغونو سؤیله‌دی.
اوال اوفیسده یوکسک سویه‌لی مقاملارین قاتیلدیغی ایجلاسدا منوشین، 1 آوقوستا قدر معافیت قراری آلینماماسی حالیندا آمریکانین 2015ده ایمضا‌لانان نوکلئر آنلاشما چرچیوه‌سینده ایرانلا سیویل نوکلئر امکداش‌لیغینی داوام ائتدیرن روس، چین و آوروپا‌لی شیرکت‌لره آمریکا قانون‌لاری اساسیندا تحریم تطبیق ائتمک مجبوریتینده قالا‌جاق‌لارینی وورغولاییب.
قزئته دانیشان حکومت مسئوللار، خاریجی ایشلر ناظیری مایک پومپئو و آغ ائو میللی امنیت دانیشمانی جان بولتون‌ون عکس فیکیر بیلدیرمه‌سینه باخمایا‌راق، آمریکا پرزیدنتی ترامپ‌ین خزینه ناظیری منوشین‌ین فیکیرلرینی دستکلدیگینی بیلدیردی.
آمریکا، گئنیش بیرگه فعالیت پلانی (KOEP) آدلان‌دیریلان نوکلئر آنلاشما چرچیوه‌سینده ایرانلا سیویل نوکلئر ایشلر گؤرن روسیا، چین، فرانسا و اینگیلتره‌یه تانینان تحریم معافیتینی می آییندا 90 گون‌لویه اوزاتمیشدی.
